La cabana del Trafac és un paller antic rehabilitat i decorat amb un gust exquisit, respectant la tradició de la masia catalana. Té totes les comoditats necessàries: un llit ample i còmode, una cuina ben equipada i un ambient espaiós, ple de detalls per fer-ho acollidor i comfortable. Hi hem passat una setmana meravellosa d’estiu, i per tant hem pogut gaudir dels espais exteriors, que no són pocs: un porxo cobert ben moblat per fer un dinar i una bona tertúlia a la tarda en un dels sofàs, una petita piscina i una terrassa amb gandules per prendre el sol amb privacitat, on per cert a la nit es pot contemplar un cel estrellat com pocs… També hem descobert la preciosa Vall de Llémena, sorprenentment poc coneguda, amb moltes excursions per fer i racons on la natura no ha estat malmesa. Ens ha quedat pendent tornar-hi a l’hivern per encendre les llars de foc, sí, n’hi ha una a cada pis. Agraïm des d’aquí als propietaris, la Marta i el seu marit, la calidesa amb què ens han tractat i la bona disposició per atendre’ns en tot moment.